Nxezzen nneɛma deg ikufan ttemsalen-ten-id tilawin s wakal srusuyen-tent deg ugadir akka deg tqernit wuxxam xezznen deg-s timẓin irden iḥbuben ad as-gent tanemdalt sufella ad rnunt as-neflunt axemuj ad ten-ɣument. zik-nni neseqdac kulec d talaɣt, tasilt, taseksut, tabaqit tarḥalit, tifelwin n wesɣar, aferraḥ talaɣt nesɛa aḍajin d talaɣt sewwayen deg-s abazin ttegen degs turkimt , aman nettagem-d deg ucmux talaɣt nettagem-d ayeddid yettwaxdem s uglim n yiɣid, zzit deg cbaylu talaɣat, qqaren-as acbaylu n zzit , nesewway deg lemeḍbex deg ufrag ad t-ggen s uɣanim s wakal s texmirt ad yesleɣ ad as-ɣizent lekanun ad ruḥent ad awint iniyen mi d iḍ ččan akk iɛeggalen kfan, ad ɛemren irig ɣer nafex ad t-id-awin ɣer tzeqqa ad seḥmun.